Algirdas Brazauskas

Algirdas Mykolas Brazauskas (Rokishkis, Lituania, 1932ko irailaren 22a - Vilnius, Lituania, 2010eko ekainaren 26a) Lituaniako politikaria, 1993tik 1998ra estatu horren lehendakaria izan zen.

Biografia 
Gaztetan Komsomolen (Sobiet Batasuneko Gazteria Komunistan) aritu zen, eta, 1976an, Lituaniako Alderdi Komunistako Batzorde Zentraleko kide hautatu zuten; 1988an, alderdiko lehen idazkari izendatu zuten. 1990ean, Sobiet Batasuna desegiten ari zenean, Lanaren Alderdi Demokratikoa sortu eta hauteskundeetara aurkeztu zen. Galdu egin zuen, eta Vytautas Landsbergis heldu zen Lituaniako lehendakaritzara. 1992an, jarduneko lehendakaritza eskuratu zuen bere alderdiak hauteskundeak irabazita, eta handik urtebetera berak irabazi zituen, zuzenean, hauteskundeak. 1993an, itun bat adostu zuen Boris Jeltsinekin Errusiako gudarosteak Lituaniatik erretira zitezen. 1995ean, Lituania Europar Batasunera bilduko zuen hitzarmena sinatu zuen. 1998an utzi zuen Lituaniako lehendakaritza. 2010eko ekainaren 26an, 77 urte zituelarik, minbiziaz hil zen.

Erreferentziak

Kanpo estekak 
 : Biografia.

Lituaniako politikariak
Minbiziak hildakoak
Komunistak
Lituaniako katolikoak
Ohorezko Legioko gurutze handiak
Linfomaren ondorioz hildakoak